PATVIRTINTA

Vilniaus lietuvių namų direktoriaus

2014 m. sausio 17 d. įsakymu Nr. V1-10 (1.3)

(Vilniaus lietuvių namų direktoriaus

2018 m. sausio 15 d. įsakymo Nr. V1-11 (1.3),

Vilniaus lietuvių namų direktoriaus

2020 m. vasario 7 d. įsakymo Nr. V1-24 (1.3),

Vilniaus lietuvių namų direktoriaus

2021 m. gruodžio 30 d. įsakymo Nr. V1-174 (1.3),

Vilniaus lietuvių namų direktoriaus

2025 m. birželio 25 d. įsakymo Nr. V1-89 (1.3) redakcija)

**VILNIAUS LIETUVIŲ NAMŲ PROJEKTAS „GYVENAME IR MOKOMĖS TĖVŲ ŽEMĖJE“**

**I SKYRIUS**

**PROJEKTO PAGRINDIMAS**

Šiuo metu Lietuvoje studijuoja apie 200 lietuvių kilmės užsieniečių, atvykusių iš Lietuvos etninių žemių, Europos Sąjungos ir kitų užsienio valstybių. Neretai jie glaudžiai susiję su lietuviškų bendruomenių veikla, mokęsi lituanistinėse mokyklose. Tačiau lietuvių kalbos, literatūros, istorijos ir kultūros žinios nėra pakankamos. Šias spragas užpildyti stengiasi Užsienio lietuvių studentų klubas, kuris nuo 2006 m. buria lietuvių kilmės užsienio studentus, organizuoja jiems kultūrinius renginius, seminarus, sudaromos sąlygos dalyvauti mentorystės programose, vykti į pažintines keliones, išvykas, rengiami kino vakarai ir sporto varžybos.

Lietuvos Respublikos Vyriausybės 2011 m. kovo 30 d. nutarime Nr. 389 „Dėl Globalios Lietuvos“ – užsienio lietuvių įsitraukimo į valstybės gyvenimą – kūrimo 2019–2021 metų programos patvirtinimo“ kalbama apie galimybę užsienio lietuviams įsitraukti į Lietuvos gyvenimą – jų tautinio tapatumo, lietuvybės išlaikymą ir Lietuvos Respublikos pilietybės išsaugojimą.

Užsienio lietuviai studijuodami Lietuvos aukštosiose mokyklose kartu su studentais baigusiais mokyklas Lietuvoje dažnai jaučia kultūrinio mentaliteto skirtumą, kuris įtakoja sunkesnį integracinį procesą į Lietuvos akademinę bendruomenę.

Šiame projekte dalyvaujantys studentai įgis žinių apie Lietuvos istoriją (ir jos etinėse žemėse išlikusį kultūrinį, istorinį paveldą), susipažins su kultūriniu ir architektūriniu tautos paveldu, per spektaklių, operų, parodų lankymą pažins šiuolaikinę Lietuvos kultūrą.

Užsienio lietuviai studijuojantys Lietuvoje bus skatinami tęsti lietuvybės puoselėjimą savo krašto bendruomenėse, aktyviai dalyvauti lituanistinio švietimo veikloje.

**II SKYRIUS**

**PROJEKTO TIKSLAS**

Padėti užsienio lietuvių studentams pažinti Lietuvos istorijos ir kultūros paveldą, suvokti prigimties ir kultūros ryšį, kultūros perėmimo procesus ir jos vaidmenį žmogaus, tautos, valstybės gyvenime.

**III SKYRIUS**

**PROPJEKTO UŽDAVINIAI**

Pažinti ir ugdyti pagarbą savo krašto istorijai, kultūrai ir skatinti tradicijų puoselėjimą.

Organizuoti projekto dalyviams istorines, kultūrines, pažintines išvykas, kurių metu ugdytųsi patriotiškumo, pažinimo, iniciatyvumo, kūrybingumo, bendradarbiavimo kompetencijos.

Teikti informaciją užsienio lietuviškų mokyklų abiturientams apie studijas Lietuvos aukštosiose ir profesinėse mokyklose. Plėsti klubo tinklapio veiklą.

**IV SKYRIUS**

**PROJEKTO DALYVIAI**

18-29 metų lietuvių kilmės studentai studijuojantys šalies aukštosiose mokyklose: universitetuose ir kolegijose.

**V SKYRIUS**

**NUMATOMI REZULTATAI**

Projekte dalyvaus 130 užsienio lietuvių studentų. Tikėtina, kad išvykę po studijų arba likę dirbti Lietuvoje, jie išlaikys lietuvių tautinį tapatumą ir ryšį su Lietuva, formuos teigiamą Lietuvos įvaizdį, savo veikla prisidės prie Lietuvos pažangos.

**VI SKYRIUS**

**PROJEKTO ORGANIZATORIAI**

Vilniaus lietuvių namų Užsienio lietuvių švietimo skyrius – projekto koordinatorius, vykdytojas;

Lietuvos Respublikos švietimo, mokslo ir sporto ministerija – finansuotojas.

**VII SKYRIUS**

**PROJEKTO TRUKMĖ**

Projekto pradžia – 2014 m.

Projekto veiklų vykdymas 2015–2023 m.

Projekto tęstinumas – 2024–2028 metai.

Projekto užbaigimas: rezultatų analizė ir vertinimas, ataskaitos teikimas.

**VIII SKYRIUS**

**SITUACIJOS ANALIZĖ**

**Stiprybės**

Užsienio lietuvių studentų klubas turi patirties buriant naujai atvykusius studijuoti jaunuolius ir motyvuojant juos dalyvauti klubo veikloje.

Užsienio lietuvių studentų klubas pažintinei kultūrinei programai kruopščiai atrenka lankytinas vietas ir objektus.

Projekte dalyvaujantys studentai gerai kalba lietuvių kalba.

**Galimybės**

Užsienio lietuvių studentų klubas Vilniaus lietuvių namuose turi patalpas susirinkti bendravimui, sporto treniruotėms ar kino vakarams.

Naujai atvykę studentai gali būti jau susipažinę su klubo veikla internetinio puslapio pagalba.

Užsienio lietuvių studentų klubas supažindina su Lietuvos kultūra, istorija, tuo pačiu studentai įgyja draugų, bendraminčių, pagalbininkų.

**Silpnybės**

Klubas turi neformaliojo ugdymo statusą, kas neįpareigoja studentų būtinai dalyvauti klubo veikloje.

**Grėsmės**

Tikėtina, kad studentai bus linkę dalyvauti pažintinėse ekskursijose, tačiau mažiau suinteresuoti atvykti į seminarus, oficialius renginius.

Numatytas projekto priemonių planas gali nederėti su studentų mokslo ir sesijų laikotarpiais.

**VIII SKYRIUS**

**PROJEKTO PRIEMONIŲ PLANAS**

**2022 metai**

| Eil. Nr. | Veiklos  | Vieta, data |
| --- | --- | --- |
| 1. | Tautinio-meninio ugdymo programa užsienio lietuvių kilmės studentams | Organizuoti išvykas į muziejus ir teatrus Vilniuje ir Kaune bei miesto renginius  |
| Tradicinių verbų rišimo pamoka |
| Šv. Velykų kiaušinių marginimo edukacija |
| 2. | Lietuvos Valstybingumo istorijos keliais. Lietuvos aukštosiose mokyklose besimokantiems užsienio lietuvių kilmės studentams skirtų edukacinių projektų Lietuvos istorijos, kultūros bei lietuvių kalbos tematika kūrimas ir vykdymas | Edukacinė kelionė į Birštoną ir Trakus.  |
| Edukacinė kelionė į Lenkiją „Senojoje Aisčių žemėje“ |
| Ekskursija į Litexpo parodą „Studijos 2022“ |
| Dalyvauti pasaulio lietuvių sporto žaidynėse 2022, Druskininkuose |
| Dalyvauti XVI Pasaulio lietuvių jaunimo suvažiavime – kultūrinėje dalyje (Punkskas, Suvalkai, Seinai, Varšuva) |
| 3. | Užsienio lietuvių kilmės studentų klubo bendros veiklos organizacinio pobūdžio renginiai | Užsienio lietuvių kilmės studentų tinklalapio bei tinklaraščioplėtojimas (visus metus) |
| Publikuoti studentų straipsnius apie jų gyvenimo ir studijavimo Lietuvoje ypatumus, ryšį su Lietuva ar kt. (visus metus) |
| Kalėdinė vakaronė (gruodžio mėn.)  |

**2023 metai**

| Eil. Nr. | Veiklos  | Vieta, data |
| --- | --- | --- |
| 1. | Tautinio-meninio ugdymo programa užsienio lietuvių kilmės studentams | Organizuoti išvykas į muziejus ir teatrus Vilniuje ir Kaune bei miesto renginius (balandis–gruodis) |
| Šv. Velykų kiaušinių marginimo edukacija, susipažįstant su tradiciniais margučių raštais ir marginimo vašku technika |
| Edukacinis užsiėmimas Vilniaus Etninės kultūros centre „Baltiški ženklai“ |
| 2. | Lietuvos Valstybingumo istorijos keliais. Lietuvos aukštosiose mokyklose besimokantiems užsienio lietuvių kilmės studentams skirtų edukacinių projektų Lietuvos istorijos, kultūros bei lietuvių kalbos tematika kūrimas ir vykdymas | Ekskursija į Litexpo parodą „Studijos 2023“ |
| Dvi lietuviško kino peržiūros su diskusijomis ir refleksijomis |
| Pažintinis vizitas į Lietuvos Respublikos ministerijas. |
| Išvyka su etnokultūrinio pažinimo programomis ir edukacinėmis veiklomis po Prienus |
| 3. | Užsienio lietuvių kilmės studentų klubo bendros veiklos organizacinio pobūdžio renginiai | Užsienio lietuvių kilmės studentų tinklalapio bei tinklaraščioplėtojimas (visus metus) |
| Publikuoti studentų straipsnius apie jų gyvenimo ir studijavimo Lietuvoje ypatumus, ryšį su Lietuva ar kt. (visus metus) |
| Kalėdinė vakaronė (gruodžio mėn.)  |

**2024 metai**

| Eil. Nr. | Veiklos  | Vieta, data |
| --- | --- | --- |
| 1. | Tautinio-meninio ugdymo programa užsienio lietuvių kilmės studentams | Organizuoti išvykas į muziejus ir teatrus Vilniuje ir Kaune bei miesto renginius  |
| Edukacinių etnokultūrinių pamokų ciklas  |
| 2. | Lietuvos Valstybingumo istorijos keliais. Lietuvos aukštosiose mokyklose besimokantiems užsienio lietuvių kilmės studentams skirtų edukacinių projektų Lietuvos istorijos, kultūros bei lietuvių kalbos tematika kūrimas ir vykdymas | Organizuoti susitikimą-diskusiją su Vytauto Didžiojo universiteto profesoriumi Egidijumi Aleksandravičiumi ir Kanados lietuviu filosofu Rimu Čuplinsku |
| Lankytis: Nacionaliniame dailės muziejuje, muziejuje „Stasys“(Panevėžyje), IX forte (Kaune), Operos ir baleto teatro užkulisiuose), 4 parodose (Antanas Šeronas„Laiko pėdsakai“ (tapyba) ir Stanislovas Žvirgždas „Lietuviški peizažai“ (fotografija) Vilniaus Rutušėje;Monikos Radžiūnaitės paroda „Ir aš tik žmogus“. Lietuvos nacionalinio muziejaus Kazio Varnelioname-muziejuje; Antano Gudaičio „Kompozicijos“ Vilniaus dailės akademijos parodų salėje „Titanikas“ |
| Ekskursija į Litexpo parodą „Studijos 2024“. |
| Dvi lietuviško kino peržiūros su diskusijomis ir refleksijomis |
| Pažintinis vizitas į Lietuvos Respublikos ministerijas |
| 3. | Užsienio lietuvių kilmės studentų klubo bendros veiklos organizacinio pobūdžio renginiai | Užsienio lietuvių kilmės studentų tinklalapio bei tinklaraščioplėtojimas (visus metus) |
| Publikuoti studentų straipsnius apie jų gyvenimo ir studijavimo Lietuvoje ypatumus, ryšį su Lietuva ar kt. (visus metus) |
| Kalėdinė vakaronė (gruodžio mėn.)  |

**2025–2028 metai**

| Eil. Nr. | Veiklos  | Vieta, data |
| --- | --- | --- |
| 1. | Tautinio-meninio ugdymo programa užsienio lietuvių kilmės studentams | Organizuoti išvykas į muziejus ir teatrus Vilniuje ir Kaune bei miesto renginius  |
| Edukacinių etnokultūrinių pamokų ciklai  |
| 2. | Lietuvos Valstybingumo istorijos keliais. Lietuvos aukštosiose mokyklose besimokantiems užsienio lietuvių kilmės studentams skirtų edukacinių projektų Lietuvos istorijos, kultūros bei lietuvių kalbos tematika kūrimas ir vykdymas | Organizuoti edukacines-pažintines keliones pagal studentų poreikį |
| Ekskursija į Litexpo parodą „Studijos 2025–2028“. |
| Lietuviško kino peržiūros su diskusijomis ir refleksijomis |
| Pažintiniai vizitai į Lietuvos Respublikos ministerijas. |
| Dalyvavimas valstybinių švenčių minėjimuose |
| 3. | Užsienio lietuvių kilmės studentų klubo bendros veiklos organizacinio pobūdžio renginiai | Užsienio lietuvių kilmės studentų tinklalapio bei tinklaraščioplėtojimas (visus metus) |
| Publikuoti studentų straipsnius apie jų gyvenimo ir studijavimo Lietuvoje ypatumus, ryšį su Lietuva ar kt. (visus metus) |
| Kalėdinė vakaronė (gruodžio mėn.)  |

**Pastaba.** Priemonių planas patikslinamas kiekvienais metais.